‘ไทยพาณิชย์’ส่ง5กองขายรวดเดียว2หมื่นล.
บลจ.ไทยพาณิชย์ ขาย 5 กองทุนตราสารหนี้ ดูดกว่า 2 หมื่นล้าน ชู 2.20-3.35% ต่อปี
11 ส.ค. 2554

บลจ.ไทยพาณิชย์ ขาย 5 กองทุนตราสารหนี้ ดูดกว่า 2 หมื่นล้าน ชู 2.20-3.35% ต่อปี
นางโชติกา สวนานนท์ กรรมการ ผู้อำนวยการ บริษัทหลักทรัพย์จัดการ กองทุน (บลจ.) ไทยพาณิชย์ เปิดเผยว่า บริษัทเสนอขาย 5 กองทุนพร้อมกัน มูลค่ารวมกว่า 2 หมื่นล้านบาท ลงทุนตั้งแต่ 3 เดือน-1 ปี คาดให้ผลตอบแทน 2.20-3.35% ต่อปี 
กองทุนเปิดไทยพาณิชย์พันธบัตร รัฐบาล 3M50 ขนาด 3,000 ล้านบาท อายุ 3 เดือน ลงทุนตั๋วเงินคลัง 99% ผลตอบแทนประมาณ 2.20% ต่อปี ขายวันนี้18 พ.ค. 2554 กองทุนเปิดไทยพาณิชย์ตราสารหนี้ 3M11 ผลตอบแทนประมาณ 2.60% กองทุนเปิดไทยพาณิชย์ตราสารหนี้ 6M18 ผลตอบแทนประมาณ 2.80% ต่อปี ขนาดกองทุนละ 4,000 ล้านบาทอายุ 3 และ 6 เดือน ลงทุนพันธบัตรรัฐบาล 55% ที่เหลือลงทุนในเงินฝากธนาคาร บาร์เคลย์และ HSBC ฮ่องกง หรือ Wing Lung Bank (ฮ่องกง) 
กองทุนเปิดไทยพาณิชย์พันธบัตร อิสราเอล 10M1 มูลค่ากองทุน 5,000 ล้านบาท อายุ 10 เดือน ผลตอบแทน 3.25% ต่อปี กองทุนเปิดไทยพาณิชย์ตราสารหนี้ต่างประเทศ 1Y2 มูลค่ากองทุน 5,000 ล้านบาท อายุ 1 ปี ลงทุนใน Euro Medium Term Note ของธนาคาร Suhyup และ The Korea Development Bank สัดส่วน 25% เท่ากัน ที่เหลือเงินฝากธนาคารบาร์เคลย์สาขาฮ่องกง HSBC Middle East และพันธบัตรไทย 5% ผลตอบแทน 3.35% ต่อปี ขายถึงวันที่ 20 พ.ค.นี้